GRADIVO ZA MEDIJE

**LAPIS LAZULI // 2024**

***predstava srednjega formata za pet performerjev in osupljivega morskega konjička***

zasnova in režija **Euripides Laskaridis**

nastopajo **Angelos Alafogiannis**, **Maria Bregianni** // **Eftychia Stefanou**, **Euripides Laskaridis**, **Dimitris Matsoukas** in **Spyros Ntogas**

avtor glasbe in oblikovalec zvoka **Giorgos Poulios**

dramaturški svetovalec **Alexandros Mistriotis**

scenograf **Sotiris Melanos**

oblikovalec svetlobe **Stefanos Droussiotis**

avtor akustičnih in elektronskih zvočil ter zvočnih objektov **Yorgos Stenos**

umetniška sodelavca za kostume **Christos Delidimos** in **Alegia Papageorgiou**

oblikovalec rekvizitov in konstrukcij **Konstantinos Chaldaios**

umetniški sodelavec za scenografijo **Vagelis Xenodochidis**

svetovalec za gib **Nikos Dragonas**

asistenta režije **Charikleia Petraki** in **Yannis Savouidakis**

umetniška sodelavka na turneji **Marianna Kavallieratos**

umetniški sodelavec in stand-in na vajah **Telis Tellakis**

umetniški sodelavec raziskovalne štipendije Onassis AiR 2022 – kostumografija // **Aggelos Mentis**

umetniška sodelavca raziskovalne štipendije Onassis AiR 2022 – scenografija // **Loukas Bakas** in **Filanthi Bougatsou**

tehnični direktor **Konstantinos Margkas**

tonski mojstri **Martha Kapazoglou**, **Giorgos Chanos** in **Kostis Pavlopoulos**

osvetljevalec in tehnik svetlobnih konstrukcij **Giorgos Ierapetritis**

asistent za rekvizite in konstrukcije **Timothy Laskaratos**

odrski tehnik na turneji **Konstantinos Petronanos** (Onassis Stegi)

asistent produkcije **Nikos Charalampidis**

pomočnika pri produkciji **Theologos Kampouris** in **Lida Manousou Alexiou**

pomočnica režiserja pripravnica **Katerina Tsolou**

scenograf pripravnik in oblikovanja logotipa **Konstantinos Papantonis**

rekviziterji pripravniki **Aphrodite Psychouli**, **Ilektra Anichini Pantalaki** in **Efthymis Gronthos**

garderoberji pripravniki **Ernesta Chatzilemonidou**

dramaturg pripravnik **Jimmy Machai**

sodelavec za režijske povratne informacije – tehnične vaje **Talya Rubin**

stand-in za oblikovanje svetlobe **Alexandra Drandaki**

fotografi **Pinelopi Gerasimou**, **Elina Giounanli** in **Julian Mommert**

kamera in barvna korekcija **Nikos Nikolopoulos**

montaža video napovednika **Euripides Laskaridis**

odgovorna za turnejo **Christina Liata** (Onassis Stegi)

izvedbena produkcija, turneja in produkcijsko vodenje **Polyplanity Productions** / **Yolanda Markopoulou** in **Vicky Strataki**

uprizoritev **Euripides Laskaridis** in **OSMOSIS performing arts company** [GR]

producent // **Onassis Stegi** [GR]

prva izvedba **Onassis Stegi**, Atene, april 2024

podprto s strani **Fondation d’Entreprise Hermès** [FR]

koproducenti **Théâtre de la Ville** [FR], **Théâtre de Liège** [BE], **Espoo Theatre Finland** [FI], **Teatros del Canal** [ES], **Teatro della Pergola Firenze** [IT], **Festival Aperto** / **Fondazione I Teatri Reggio Emilia** [IT]

in festivali zveze **Big Pulse Dance Alliance**: **Julidans** [NL], **Torinodanza Festival** / **Teatro Stabile di Torino – Teatro Nazionale** [IT] in **One Dance Festival** [BG]

sofinancirano s strani // programa **Ustvarjalna Evropa Evropske unije**

s podporo // **NEON – organizacija za kulturo in razvoj** [GR]

s podporo // **Megaron** – koncertna dvorana v Atenah [GR]

finančna podpora // **Ministrstvo za kulturo Grčije**

turneja podprta v okviru programa Onassis Stegi **"Outward Turn"**

// osnovno raziskavo in razvoj je omogočila štipendija **Onassis AiR Fellowship** [GR]

**LAPIS LAZULI // 2024**

Po predstavah *RELIC* (2015), *TITANS* (2017) in *ELENIT* (2019), ki so do leta 2023 neprekinjeno gostovale po svetu, se je Euripides Laskaridis podal na novo turnejo s svojo najnovejšo odrsko stvaritvijo *LAPIS LAZULI*.

Laskaridis, ki zna pričarati čarovnijo iz najbolj raznolikih in vsakdanjih materialov, je utemeljitelj edinstvene hibridne forme spektakla, ki brezšivno prepleta elemente performansa, plesa in vizualnih umetnosti. V *LAPIS LAZULI* nadaljuje svoje raziskovanje tem preobrazbe in posmeha, pri čemer spretno združuje groteskno, komično in srhljivo.

Navdih črpa iz hipnotično modrega poldragega kamna z istim imenom, znanega po svojem nepredvidljivem obnašanju pod pritiskom. Laskaridis z njim ustvarja očarljiv in skrivnosten nov svet, poln intrigantnih dvojnosti. Samo ime kamna – lapis lazuli (pogosto interpretiran kot »kamen iz nebes«) – namiguje na izvor, ki je hkrati zemeljski in nebeški. Ravno ta dvojnost, ki je vtkana v njegovo ime, je umetnika spodbudila k ustvarjanju odrske tapiserije navidezno nasprotujočih si različic.

*LAPIS LAZULI* je mednarodna koprodukcija, v kateri sodelujejo Grčija, Francija, Belgija, Nizozemska, Italija, Španija, Finska in Bolgarija. Premierno je bila uprizorjena aprila 2024 v Atenah, sledi pa ji obsežna svetovna turneja.

**Euripides Laskaridis**

Režiser in performer Euripides Laskaridis ustvarja na presečišču plesa, gledališča in vizualne umetnosti. Njegova dela gostujejo v vodilnih uprizoritvenih institucijah po svetu ter ponujajo edinstveno zlitje žanrov in slogov, ki so hkrati humorne narave in čudaško ganljivi. Časnik *Libération* ga je poimenoval za »enfant terrible« grške koreografije, poleg tega je tudi prejemnik prve štipendije Pina Bausch Fellowship. Trenutno nadaljuje raziskovanje tem posmeha in preobrazbe, njegovo aktualno delo pa je *LAPIS LAZULI*, ki je premiero doživelo aprila 2024.

**LAPIS LAZULI**

// **kritike**

„Laskaridis nam pokaže, da sodobnost ni nujno resna, minimalistična in abstraktna. Namesto tega lahko sprejmemo klasične gledališke tehnike in pristope ter uporabimo vse gledališke pripomočke in sredstva kot orodje ustvarjalne svobode, ne omejitve... Uspe nam povedati ‘zgodbo’, zaradi katere se za trenutek počutimo kot otroci... Kristalno jasna estetska merila in avtentično edinstven slog.“

— **Julia Vernet Gaudes // núvol.com**

„Nove, barvite preobrazbe spogledujoče nevarnosti preoblikujejo v odo nostalgičnim grozljivkam. Pod vsemi preoblekami se razkrivajo globlje teme, kot so vpliv strahu, nasilja in travme na sanje in spomine. 'Kakšno težko življenje, kakšna čudovita predstava…'“

— **Annette Embrechts // de Volkskrant**

„Uprizoritve tega zelo samosvojega, izvirnega ustvarjalca, ki je hkrati vizualni umetnik, koreograf, dramaturg in genialni konstruktor, so namenjene našim srcem, ne našim mislim.

Med dolgotrajnim in navdušenim aplavzom po včerajšnji premieri v Onassis Stegi […] sem iskal povezavo med lapis lazulijem in predstavo, ki smo jo pravkar doživeli. Našel sem jo v magičnih lastnostih tega kamna, v nepojasnjenih in paranormalnih elementih, ki jih 'alkimist' Laskaridis vedno znova vpleta v svoja dela, preobražajoč skromne materiale v očarljivo gledališče.“

— **Maro Vassiliadou // I Kathimerini**

„Laskaridisov *LAPIS LAZULI* prihaja naravnost iz prihodnosti, skoraj kriči v obraz vsakdanjosti in na odru pušča sled drznega umetnika, ki ustvarja kljubovalno in zavrača tradicionalno konservativno jasnost, po kateri sodobno gledališče pogosto hrepeni.“

— **Christos Tsifas // I Avgi**

„*LAPIS LAZULI* mojstrskega Euripidesa Laskaridisa je nepopustljiva alegorija o preobrazbeni moči gledališča – poklon razsežnosti gledališke inteligence. Onnagata volkodlak in morski konjiček, ki mu umre v naročju.“

— **Giorgos Sampatakakis // izredni profesor drame in uprizoritvenih umetnosti, Univerza v Patrasu**

„Laskaridis prakticira komedijo na patafizičen način. Plava proti toku norm. Ruši teorijo, da naj bi drama s svojo resnostjo razkrivala velike resnice življenja, in nam kaže, da komedija vodi na jase – vedno znova zavije s poti.“

— **Savvas Patsalidis // Parallaxi**

„Od začetka sem vedel, da gledališče, ki ga Euripides Laskaridis seje, žanje in požanje, ni primerno ne za kritično analizo ne za preprosto opisovanje […]. Ker Laskaridisov gledališki svet ni nekaj, kar opisujemo od zunaj, kot sliko, temveč od znotraj, kot notranje sanje.

Laskaridis podaljšuje radost gledališča, ki noče biti nič drugega kot gledališče […]. Hoče le, da se medtem, ko traja, prepustimo, da prenehamo stvari razvrščati, sestavljati in razlagati... Hoče, da ponovno odkrijemo svojo sposobnost sanjati z odprtimi očmi.

Najpomembnejše, kar razberem iz *LAPIS LAZULI*, je njegova preprosta – »preprosta«, ker je iskrena – lepota. Tu najdemo radost umetnosti, ki zna roditi drug svet prav pred našimi očmi […]. Ne da bi se tega zavedali, nas Laskaridis spremeni v sostorilce svoje nedolžnosti, v ko-mesečnika svojih sanj.“

— **Grigoris Ioannidis // I Efimerida ton Syntakton**

„[Orgiastična] groteskna zabava, ki vrhunec doseže v prepletu filozofske lepote.“

— **Stella Charami // Monopoli**

„Z le nekaj besedami Euripides Laskaridis ustvari mrežo ironije in ostre kritike ‘diktature’ znanstvenega mišljenja v sodobnih družbah. Ponudi obrtniško izdelano, a nikakor poenostavljeno umetnost […], in se vrača z mejno predstavo, ki združuje raznolike žanre uprizoritvenih umetnosti, forme, estetska in kulturna obdobja.“

— **Eleni Koutsilaiou // ελculture**

„Visoko estetizirana uprizoritev! Edinstvena ekstravaganca, ki zatrese vse čute. To je tista presenetljiva izkušnja, ki jo Laskaridis prihrani za občinstvo.“

— **Dimitris Kalantzis // UtopiaZone**

**Biografija umetnika**

**Euripides Laskaridis**

Euripides Laskaridis je režiser in performer. Dve prevladujoči temi zaznamujeta njegovo umetniško identiteto: absurdnost in preobrazba. Njegovo delo presega meje gledališča, plesa in vizualne umetnosti.

Igralstvo je študiral v Atenah na Gledališki šoli Karolosa Kouna, režijo (MFA) pa na Brooklyn College v New Yorku kot štipendist Fundacije Onassis. Kot performer je aktiven od leta 1995, sodeloval je z režiserji, kot sta Dimitris Papaioannou in Robert Wilson. Lastne režijske projekte ustvarja od leta 2000 – ti vključujejo odrske in lokacijsko specifične uprizoritve, video umetnost in nagrajene kratke filme.

Leta 2009 je ustanovil umetniško skupino OSMOSIS, s katero je začel ustvarjati za različna gledališča v Grčiji. Prva samostojna produkcija skupine, *RELIC*, je bila leta 2015 uvrščena na seznam Aerowaves in premierno predstavljena v Barceloni. Od takrat je gostovala na več kot petintridesetih mednarodnih festivalih in prizoriščih v Veliki Britaniji, Franciji, Avstriji, Italiji, na Finskem, Irskem, v Izraelu, Sloveniji, Švici in drugod – potovanje se nadaljuje. Njegovo naslednje delo, *TITANS*, je bilo mednarodna koprodukcija Grčije, Francije, Kanade, Nizozemske in Portugalske, ki je gostovala na več kot petindvajsetih festivalih v Evropi, Kanadi in na Kitajskem.

Tretje potujoče odrsko delo skupine, *ELENIT*, je premiero doživelo leta 2019 v Onassis Stegi in je v času pandemije kljub omejitvam potovalo po Evropi in zunaj nje. Do danes je zaokrožilo pet let mednarodne turneje.

Leta 2016 je bil Euripides nagrajen s prvo štipendijo Pina Bausch Fellowship, ki mu je omogočila tri mesece ustvarjanja ob režiserju in koreografu Lemiju Ponifasiju. Leta 2022 je prejel tudi štipendijo Onassis AiR Fellowship, ki je pomembno prispevala k raziskovalnemu procesu njegovega novega projekta.

Njegovo najnovejše delo, *LAPIS LAZULI*, je mednarodna koprodukcija med Grčijo, Francijo, Italijo, Finsko, Belgijo, Nizozemsko, Španijo in Bolgarijo. Premierno je bilo uprizorjeno 4. aprila 2024 na veliki sceni Onassis Stegi in je že na poti obsežne svetovne turneje.

**Prevod prispevkov na spletni strani https://euripides.info/**

**metamorfna kamnina z nepredvidljivim vedenjem pod pritiskom**

Po svetovnem uspehu predstav *RELIC* (2015), *TITANS* (2017) in *ELENIT* (2019) Euripides Laskaridis razkriva svoje najnovejše delo: *Lapis Lazuli*. Navdihnjeno z očarljivim modrim kamnom, znanim po svojem nepredvidljivem vedenju pod pritiskom, *Lapis Lazuli* na odru raziskuje kontraste in preobrazbe. Ta kamnina, pogosto imenovana tudi 'nebeški kamen', simbolizira napetost med zemeljsko razkrojitvijo in nebeško obnovo ter služi kot metafora za fluidnost identitete.

Z delom se Laskaridis poklanja raznolikosti gledaliških žanrov — od antične grške drame do kabukija, grozljivke in muzikala — ter na novo interpretira horor arhetipe iz 20. let prejšnjega stoletja, kot sta plenilec in plen. V njem prepleta groteskno komiko, surovo človečnost in virtuozno gledališko izražanje. *Lapis Lazuli* se poglablja v hipnotično privlačnost spremembe, podobno kot zgodovinska pot istoimenskega kamna, katerega ultramarinska modrina je bila skozi tisočletja cenjena v umetnosti in kraljevskih krogih.

To mednarodno koprodukcijo, ki združuje producentke in producente iz Grčije, Francije, Italije, Belgije, Nizozemske, Španije, Finske in Bolgarije, so premierno uprizorili 4. aprila 2024 v Onassis Stegi v Atenah. Predstava je na obsežni svetovni turneji. *Lapis Lazuli* občinstvo vabi, da sprejme kompleksnost evolucije in odkrije lepoto v nepredvidljivem procesu nastajanja.

**Groza, človečnost in gledališka alkimija v *Lapis Lazuli***

*3. december 2024*

**V tem zapisu Euripides Laskaridis razmišlja o ustvarjalni viziji in umetniškem procesu za predstavo *Lapis Lazuli*, pri tem pa ponuja vpogled v navdihe in ideje, ki so oblikovale njegovo najnovejše delo.**

**Navdih in simbolika**

*Lapis Lazuli* črpa globok navdih iz estetskega in tematskega bistva horor filma iz 20. let prejšnjega stoletja. To obdobje, bogato s simboliko in pripovednimi eksperimentiranji, služi kot osnova za raziskovanje strahu, preobrazbe in meja človeške narave. Navdihnili so me zgodnji horor filmi, kot sta *Nosferatu* Murnauja in Mélièsovi čarobni svetovi – fascinirala me je njihova jasna pripovedna struktura, kjer je bila morala pogosto prikazana črno-belo, arhetipi pa vselej jasni: plenilec in plen.

V *Lapis Lazuli* so ti arhetipi postavljeni pod vprašaj in preoblikovani. Krhka »fina gospodična«, surovi in plenilski volkodlak ter drugi znani liki so destabilizirani: plenilec postane plen, žrtev prevzame nadzor, meje se zabrišejo. Ta igra humorja, strahu in absurdnosti povezuje groteskno komiko z globoko človečnostjo ter ponuja neobaročno vizualno izkušnjo, ki hkrati spoštuje in spodkopava tradicionalno pripovedovanje zgodb. Preko nostalgične, a subverzivne perspektive delo razčlenjuje kompleksnost identitete, moči in preobrazbe ter razkriva resnice, ki hkrati izzivajo pričakovanja in slavijo bogastvo gledališke reinvencije.

Preobrazba je v središču tega dela in stalna tema mojega umetniškega ustvarjanja. Volkodlak kot hibridno bitje, ujeto med različnimi stanji, postane osrednja metafora za napetost med primarnimi nagoni in družbenimi konstrukti ter za potencial spremembe. Odraža mojo fascinacijo z vprašanji nastajanja: kako se razvijamo, prilagajamo in usklajujemo raznolike vidike svoje osebnosti? Ta vprašanja, ki so hkrati globoko osebna in univerzalna, so temelj pripovedi.

**Alkimija gledališča in preobrazbe**

Naslov v sebi nosi simbolno bistvo celotnega dela. Metamorfna kamnina, ki nastane pod izjemnim pritiskom, uteleša lepoto, ki vznikne iz napetosti in preoblikovanja identitet. *Lapis lazuli* je bil zgodovinsko čaščen kot most med zemeljskim in božanskim – od Mezopotamije in antične Grčije, do Giotta in renesanse, vse do sodobnih del Yves Klein. Njegovo nepredvidljivo vedenje pod pritiskom – pokanje, preoblikovanje in razkrivanje nepričakovanih plati – zrcali nepredvidljivo, a globoko pot preobrazbe. Ta proces napetosti in nestabilnosti je globoko usklajen s temami predstave, kjer se identiteta in ustvarjanje oblikujeta skozi trenutke pretresa.

Poleg tematskega raziskovanja pa je delo tudi poklon sami umetnosti gledališča – praznovanje njegovega rokodelske spretnosti, otipljive človeškosti in moči preoblikovanja. Navdih črpa iz sugestivnega sveta japonskega kabukija, barvite razkošnosti burleske, telesnosti klovna, veličine muzikala in celo spektakla komercialnega Broadwaya. V središču tega poklona je izdelana, otipljiva estetika, ki zavestno sprejema nepopolnost. Tak pristop poudarja surovo, intimno delo ustvarjanja ter omogoča sobivanje grotesknega in lepega. Delo občinstvu ponuja ponovno povezavo s časovno neomejenim veseljem živega nastopa in njegovo edinstveno alkimijo, kjer se preobrazba dogaja ne le na odru, temveč tudi v nas.

Pripoved si prizadeva preseči binarnost, ki je pogosto prisotna v zgodnji horor kinematografiji – svetloba in tema, strah in humor – tako da sprejema preobrazbo kot sredstvo za zabrisovanje razlik in vstop v vmesne prostore. Tu se definicije razkrajajo, nasprotja prepletajo, in razkrivajo globoke resnice o identiteti in obstoju. Delo se radostno potaplja v kompleksnost in nestabilnost, brez da bi ponujalo rešitev ali odgovor – namesto tega vabi k razmisleku o bogastvu spremembe.

**Postajanje skozi spremembo**

Z menjavami razpoloženj, gibanja in oblik delo odraža širše teme evolucije in ponovnega invencije. Vsak element – od vizualne zasnove do čustvenih podtonov – prispeva k večplastnemu raziskovanju, kaj pomeni preobraziti se, sprejeti negotovost in najti lepoto v procesu postajanja. Na koncu je to delo povabilo k razmisleku o transformativnem potencialu, ki tiči v slehernem izmed nas. Je »slapstick meditacija« o napetosti in harmoniji spremembe – opomnik, da se preobraziti pomeni živeti, in da živeti pomeni se neprestano na novo izumljati.

**Euripides Laskaridis**

// **portret: Julian Mommert**

**// anarhično fizično gledališče, ki ostane v spominu**

**// grški predstavnik absurdnega gledališča brez zadržkov in z izjemnim karizmatičnim nabojem**

— *GRAHAM WATTS // DanceTabs*

Euripides Laskaridis je režiser in performer. Njegovo umetniško identiteto zaznamujeta dve glavni temi: posmeh in preobrazba. Njegovo delo presega meje gledališča, plesa in vizualnih umetnosti.

Študiral je igro na Karolos Koun Art Theatre v Atenah ter magistriral iz režije na Brooklyn College v New Yorku s štipendijo fundacije Onassis. Kot performer deluje od leta 1995, med drugim je sodeloval z režiserji, kot sta Dimitris Papaioannou in Robert Wilson. Leta 2000 je začel ustvarjati lastna dela, ki vključujejo odrske in site-specific performanse, video umetnine ter nagrajene kratke filme.

Leta 2009 je ustanovil skupino za uprizoritvene umetnosti OSMOSIS in svoja dela začel predstavljati na grških festivalih, vključno z Atenskim festivalom, Grškim narodnim gledališčem ter v okupiranem umetniškem gledališču Embros. Od leta 2013 OSMOSIS izvaja tudi delavnice in skupnostne projekte.

Prva produkcija skupine, *RELIC*, je bila izbrana za Aerowaves 2015. Premierno je bila uprizorjena v Barceloni, nato pa uprizorjena na 38 mednarodnih festivalih, med drugim na bienalu plesa v Lyonu, v Palais de Tokyo (v okviru Théâtre de la Ville) v Parizu, Barbican Pit v Londonu, na Israel Festival v Jeruzalemu ter v Public Theater v New Yorku. *RELIC* je prejel dve nominaciji za UK Theatre & Technology Awards in zmagal v kategoriji Creative Innovation in Lighting.

Leta 2017 je *TITANS*, mednarodna koprodukcija (Kanada, Francija, Grčija, Nizozemska in Portugalska), doživela premiero na Atenskem festivalu. Sledile so obsežne turneje s predstavami v Théâtre de la Ville – Les Abbesses, na festivalu Grec v Barceloni, Julidans v Amsterdamu, v gledališču The Coronet v Londonu ter na Festival TransAmériques (FTA) v Montrealu. Delo je bilo vključeno v program New Settings #7 fundacije Hermès.

Tretja produkcija, *ELENIT*, je nadaljevala to pot kot mednarodna koprodukcija (Belgija, Kanada, Francija, Grčija, Italija, Nizozemska, Portugalska in Španija), ponovno s podporo fundacije Hermès (New Settings #10). Po premieri leta 2019 v Onassis Stegi je *ELENIT* gostoval v Théâtre de Liège, Teatro della Pergola v Firencah, na Festival TransAmériques (FTA) v Montrealu in Théâtre de la Ville v Parizu. Scenografija za *ELENIT* je leta 2021 prejela zlato nagrado Lighting Awards v Atenah ter pomenila še globlji vstop v vizualno pripovedništvo – element, ki je bil vedno osrednji del njegove umetniške govorice.

Leta 2022 je ustvaril *TOURNÉ*, posebej zasnovano za edinstveni amfiteater mali Epidaurus. Naročilo Atensko-epidavrskega festivala 2021 in 2022 ter koprodukcija z OSMOSIS sta prejela podporo fundacije za sodobno umetnost NEON ter grškega ministrstva za kulturo in šport.

Z vizualno umetnostjo se je začel ukvarjati leta 2014 po naročilu fundacije Libby Sacer. Projekt *SELF-PORTRAITS [Series A]* je raziskoval kompleksnost identitete skozi kurirane fotografske avtoportrete. Leta 2018 ga je Atenski bienale AB6 povabil k razširitvi njegovega ustvarjalnega izraza z delom *THIRÍO*, nekonvencionalnim alter egom, ki presega meje klasičnega odrskega izraza.

Poleti 2021 je bila njegova serija avtoportretov razstavljena v okviru projekta Hydra School Projects, skupaj z dvema video umetninama: *ARTIST PORTRAIT* in *RELIC VITRINE*. Istega leta je ustvaril nadaljevanje, *SELF-PORTRAITS [Series B]*. Obe seriji sta bili junija 2023 predstavljeni na 58. Festivalu Borštnikovo srečanje skupaj s štirimi video deli.

Njegova vizualna umetnost, vključno s fotografijami in videi, je bila predstavljena tudi v site-specific projektu *[KÁMARES]*, ki je premiero doživel avgusta 2022 na festivalu ConTempo v Kaunasu (ECoC), izpopolnjeno različico pa januarja 2023 v Eleusini (Evropska prestolnica kulture). *[KÁMARES]* je edinstven multidisciplinarni projekt, ki združuje reciklirane elemente prejšnjih del z novimi vizualnimi umetninami. Ta hibridni projekt spretno prepleta vizualno umetnost in performans ter združuje ključne prvine njegove umetniške prakse. Rezultat je popolnoma izvirno, prepoznavno in prilagodljivo delo, ki se dinamično odziva na prostor, v katerem je predstavljeno.

Leta 2016 je prejel prvo štipendijo Pina Bausch in tri mesece spremljal režiserja in koreografa Lemija Ponifasia na različnih lokacijah: v Parizu, St. Pöltenu, Amsterdamu, Aucklandu, Ruatokiju, Santiagu in na Velikonočnih otokih (Rapa Nui). Leta 2017 ga je nemška revija *tanz* uvrstila med "Hoffnungsträger" (obetavne talente), obenem pa je postal pridruženi umetnik v portugalski organizaciji O Espaço Do Tempo – Associação Cultural. Leta 2022 je prejel štipendijo Onassis AiR, ki mu je omogočila raziskave za prihodnji projekt in navdihujoče ustvarjalno potovanje na Japonsko.

Tudi v času pandemije je z ekipo OSMOSIS nadaljeval z mednarodnimi gostovanji del *RELIC*, *TITANS* in *ELENIT*, ki so do leta 2023 gostovala neprekinjeno osem, šest oziroma štiri leta.

Euripides Laskaridis še naprej raziskuje sodobno umetnost ter išče inovativne oblike, ki prepletajo performans in vizualni izraz. Njegovo najnovejše odrsko delo, *LAPIS LAZULI*, je premiero doživelo 4. aprila 2024 v Onassis Stegi v Atenah, s katero je trenutno na mednarodni turneji. Njegova radovednost do življenjskih trenutkov – tako veličastnih kot subtilnih – še naprej napaja njegovo ustvarjalno pot.